Terve maailma vallutanud ülipopulaarne mobiiltelefoni mäng Angry Birds on võitnud ka eestlaste südamed. Rovio Mobile OY loodud mobiilimäng on kõige enam müüdud iPhone´i rakendus tervelt 67 riigis, kaasaarvatud Eestis. Juuni lõpu seisuga oli seda alla laetud 250 miljonit korda ja arvatakse, et järgmiseks aastaks jõutakse biljoni allalaadimiseni. See pole ka ime, sest kui tugineda kindlatele allikatele, siis juba alates juunist 2011 laetakse ja tiritakse Angry Birds mängu arvutisse, iPhone´i, iPad´i, iPod´i, nutitelefonidesse kui ka tavalistesse mobiilidesse rohkem kui miljon korda päevas. See on fenomenaalne ja sensatsiooniline saavutus!
Mängu põhimõte on lihtne ja mängimine ise ka lihtne – kõik geniaalne ongi alati lihtne.
Õelad ahned rohelised sead on varastanud lindude pesamunad ja ellujäämise instink, võibolla ka vihane kättemaks, sunnib linde neid sigadelt tagasi saama. Kuna munad on peidetud sigade tugevatesse kindlustesse, peavad tiivutud linnud neid ründama katapuldi või ragulka abil (või kuidas keegi seda riistapuud mängus nimetab), olles ise eneseohverdavalt pommitamismaterjaliks. Mäng on jõukohane nii lastele kui täiskasvanutele – ühteviisi mõnus ajaviide on see kõikidele vanusegruppidele.
Ma ise küll ei ole eriline arvutimängude ja mobiilimängude sõber, kuid selline maailma vapustanud hullumeelne mängupalavik sundis ka mind lähemalt uurima seda megahitist mängu.
Angry Birds tasuta versioonid arvutis või mobiilis mängimiseks
- Angry Birds Online veebilehe on loonud Tigedate Lindude fännid, et aidata huvilistel mängida mängu läbi ükskõik millise veebilehitseja onlines. Leht olevat juriidiliselt legaalne ja mängimine loomulikult tasuta. Mängida saab n-ö väikse mängukastikese sees, ent kui vajutate Full Screen, siis terve ekraan on Vihaste Lindude päralt. Puudusena peaks märkima, et mängimisel ei saa fookust suurendada või vähendada. Kui valite Play this game on Facebook, siis saate seda ka seal mängida. Sama mängu hiinakeelne flash versioon asub siin. Ei maksa karta, et see arusaamatuks jääb.
- Chrome Angrybirds võimaldab tegelikult lindude mängu nautida ka läbi veebilehitseja Mozilla Firefox (tõenäoliselt ka Opera, Internet Explorer jne). Mängu eeliseks on see, et seda saab fokusseerida suuremalt, väiksemalt, kaugemalt ja lähedamalt, et olla kogu mänguplatsiga kursis. SD versioon mängus kuvab väikse mänguplatsi, HD versioon suurema.
- Kui kasutate veebilehitsejat Google Chrome, mida on võimalik arvutisse laadida nii eesti- kui ka inglise keeles, saab mängu mängida ka offlainis, kui installeerite selle. Mängu paigladamiseks peab teil olema Google Gmail postkasti konto.
- Angry Birds Online (Physicsgames.net) võimaldab mängida interaktiivselt ehk onlines Vihased Linnud hiinakeelset versiooni (vaadake allolevast videost, kui kerge see tegelikult on). Samuti pakub sama teenust Ezzal.com. Inglise keelse online versiooni mängust leiab veel Free Games mängudelehelt.
- Nokia pakub kõikidele Nokia telefoni omanikele kuni 31. Augustini 2011 mängu mobiilset Angry Birds varianti tasuta allalaadimiseks Nokia OVI poest. Kogu nimekiri tasuta ja tasulistest mängudest on siin. Samas saab kohe ka meeldiva versiooni Angry Birds mängust telefoni laadida.
- iPhone, iPod ja iPad omanikud saavad mängu tasuta alla laadida siit (Angry Birds Free), siit (Angry Birds Seasons Free), siit (Angry Birds Lite), siit (Angry Birds HD Free -ainult iPad omankele) või siit (Angry Birds Rio Free). Uuemad versioonid mängudest, näiteks Angry Birds, Angry Birds Rio ja Angry Birds Seasons maksavad 0.99 $. Angry Birds HD iPad omanikele maksab 4.99 dollarit.
- Erinevate android mobiiltelefonide (Samsung, LG, Nokia jne) omanikud saavad rakenduse täiesti tasuta oma mobiili laadida GetJar.com veebilehelt. Tänase seisuga on sealt tasuta Angry Birds rakendust mobiili laetud 2,645,186 korda, kui Sulle see mäng meeldib, tee seda Sinagi.
- Kui soovite mängu arvutisse tirida, siis saab seda teha Intel AppUp veebilehelt, kuid paraku maksab see siis 4.99 dollarit. Rakendus sobib operatsioonisüsteemidega Windows 7 ja Windows XP.
- Android Market´ist saab mängu Angry Birds Seasons android telefonidesse tasuta alla laadida. Samuti on sellel lehel mobiilidesse tasuta pakutavad mängud Angry Birds, Angry Birds Rio ja Angry Birds Lite Beta.